โกงบุญ
ในช่วงนี้จะเป็นช่วงยื่นจ่ายภาษีรายได้บุคคลธรรมดา มีคนไม่น้อยที่ทำบุญแล้วขอให้วัดออกใบอนุโมทนาบัตร โดยให้ใส่วงเงินทำบุญจำนวนมากๆ เกินจากที่บริจาคหรือทำบุญจริงๆ เพื่อที่จะนำไปขอลดหย่อนภาษีได้มากๆ หรือที่เรียกว่า &#8220;ทำบุญยังโกง&#8221;
10 มี.ค. 2559

ในช่วงนี้จะเป็นช่วงยื่นจ่ายภาษีรายได้บุคคลธรรมดา มีคนไม่น้อยที่ทำบุญแล้วขอให้วัดออกใบอนุโมทนาบัตร โดยให้ใส่วงเงินทำบุญจำนวนมากๆ เกินจากที่บริจาคหรือทำบุญจริงๆ เพื่อที่จะนำไปขอลดหย่อนภาษีได้มากๆ หรือที่เรียกว่า “ทำบุญยังโกง”
ปัจจุบันมีวัดในพุทธศาสนาประมาณ 3.5 หมื่นแห่ง แต่ถ้ารวมวัดทุกศาสนามีเกือบ 1 แสนแห่ง ยอดขอภาษีคืนจากการบริจาคประมาณ 5-6 หมื่นล้านบาท/ปี และมีแนวโน้มเพิ่มขึ้นทุกๆ ปี จุดอ่อนที่ให้มีการโกงกัน คือ วัดทุกศาสนาได้รับการยกเว้นภาษี และไม่ต้องส่งรายงานบัญชีงบดุล รายรับ-รายจ่ายให้กรมสรรพากรเหมือนองค์กรการกุศลทั่วไป กรมสรรพากรจึงไม่มีฐานข้อมูลในฝั่งของวัดเพื่อตรวจสอบ
ดังนั้น จะดีกว่าไหม ต่อไปนี้ให้กรมสรรพากรกำหนดว่า เงินถวายวัดที่เอามาลดหย่อนภาษีได้นั้น ต้องเป็นวัดที่มีผู้สอบบัญชี ทำการตรวจสอบการเงินของวัดทุกปีด้วย ไม่เช่นนั้นไม่ให้ลดภาษี และผู้สอบบัญชีนี้ต้องมีใบอนุญาต เพราะหากไปโกงช่วยวัด ก็ต้องโดนคดี โดนยึดใบอนุญาต ซึ่งวิธีนี้อาจจะช่วยให้พุทธศาสนาไม่เสื่อมลง และช่วยลดการโกงภาษีจากการบริจาคได้ด้วย